
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
от Димитър Николов Николов

Кмет на  Община Бургас

ОТНОСНО: Прекратяване на съсобственост между Община Бургас и физическо лице чрез продажба на общинските идeални части от УПИ Х-19 в кв.5 по ПУП-ПРЗ на с. Изворище, Община Бургас.
УВАЖАЕМИ  ОБЩИНСКИ  СЪВЕТНИЦИ,

Постъпило е заявление с вх. № 94-01-39808/14.11.2022г. от Д. Г. Ш. от с.Изворище, за прекратяване на съсобственост в ПИ с идентификатор 32425.501.19 по КК на с.Изворище, Община Бургас, съответстващ на УПИ Х-19 в кв.5 по действащ ПУП-ПРЗ на населеното място, чрез изкупуване на общинските идеални части в имота.
Заявителят е собственик на 704/750 кв. м ид. части от ПИ с идентификатор 32425.501.19 по КК на с.Изворище, Община Бургас, целият с площ 750 кв. м съгласно Нотариален акт за покупко-продажба на недвижим имот №53, т.ІІ, рег.№ 4175, д.№237/2022г., издаден от Нотариус гр.Бургас.

Община Бургас е собственик на 44/750 кв. м ид. части от УПИ Х-19 в кв.5 по ПУП-ПРЗ на с.Изворище, Община Бургас, съответстващи на 44/750 кв. м ид. части от ПИ с идентификатор 32425.501.19 по КК на селото съгласно Акт № 10193/15.03.2023 г. за частна общинска собственост.



Съсобствеността е възникнала по силата на действащия  ПУП населеното място от 1982 г., като към имота са придадени идеални части от улична регулация.

  Общинската част от имота не отговаря на изискванията на чл.19 от ЗУТ за обособяване на самостоятелен урегулиран поземлен имот. 


  Съсобственият имот не носи приходи на Община Бургас, а в същото време е данъчно задължена, поради което е целесъобразно прекратяване на съсобствеността чрез продажба дела на общината по пазарни цени.
Описаният имот е включен в Програмата за управление и разпореждане с общинската  собственост на Община Бургас за 2023 г., приета с решение по т.4 от Протокол №49/28.02.2023 г. на Общински съвет-Бургас.


Съгласно разпоредбата на чл.41, ал.2, във връзка с чл.22, ал.3 от Закона за общинската собственост, е възложена от Община Бургас и изготвена от независим оценител, вписан в регистъра на независимите оценители в България, пазарна оценка на общинската идеална част от имота, определена в размер на 1 450 (хиляда четиристотин и петдесет) лева.
Данъчната оценка на общинската идеална  част от имота, предмет на продажба е 101,10 (сто и един лв и десет ст) лв.
Eто защо, като взех предвид Протокол-решение от 09.03.2023 год. на  Комисията, назначена с моя Заповед № 2895/23.08.2022 г., което възприемам изцяло, в изпълнение на правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас по т.1 от дневния ред на проведеното на 28.06.2016 г. заседание (Протокол № 13), да вземе следното
                                                    Р Е Ш Е Н И Е:

Да се прекрати съсобствеността между Община Бургас и Д. Г. Ш. с постоянен адрес: с.Изворище, Община Бургас, чрез продажба на общинските идеални части в недвижим имот, актуван с Акт №10193/15.03.2023 г. за частна общинска собственост, представляващ 44/750 (четиридесет и четири от седемстотин и петдесет) кв. м идеални части от  УПИ Х-19 (десет римско за имот пл. номер деветнадесет), целият с площ 750 (седемстотин и петдесет) кв. м, отреден "За жилищно строителство" в кв.5 (пет) по ПУП-ПРЗ на с.Изворище, Община Бургас, при граници на целия имот: север- УПИ ІV, изток и юг- улици и запад- УПИ V, съответстващи на 44/750 (четиридесет и четири от седемстотин и петдесет) кв. м ид. части от ПИ с идентификатор 32425.501.19 (три две четири две пет точка пет нула едно точка едно девет)  с площ 750  (седемстотин и петдесет) кв. м по КККР на с.Изворище, Община Бургас, при съседи: имоти с идентификатори: 32425.501.256, 32425.501.316, 32425.501.305 и 32425.501.226, за сума в размер на 1450 (хиляда четиристотин и петдесет) лв., без ДДС.
Приложения: Заявление с вх. № 94-01-39808/14.11.2022г., Нотариален акт за покупко-продажба на недвижим имот №53, т.ІІ, рег.№ 4175, д.№237/2022г., издаден от Нотариус гр.Бургас, Акт №10193/15.03.2023 г. за частна общинска собственост, скица №15-393180/10.04.2023г., издадена от СГКК – Бургас, Удостоверение рег.№94-01-26004/2/27.09.2022г. и скица по ПУП-ПРЗ, издадени от Дирекция УТ, експертна оценка от лицензиран оценител, удостоверение за данъчна оценка и протокол от 09.03.2023 г. на комисия, назначена със Заповед №2895/23.08.2022 г. 
ДИМИТЪР НИКОЛОВ

